Document ID: 31997L0020

ΟΔΗΓΙΑ 97/20/ΕΚ ΤΗΣ ΕΠΙΤΡΟΠΗΣ της 18ης Απριλίου 1997 για την προσαρμογή στην τεχνική πρόοδο της οδηγίας 72/306/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα μέτρα που πρέπει να λαμβάνονται κατά της εκπομπής ρύπων από τους πετρελαιοκινητήρες των οχημάτων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/306/ΕΟΚ του Συμβουλίου, της 2ας Αυγούστου 1972, για την προσέγγιση των νομοθεσιών των κρατών μελών σχετικά με τα μέτρα που πρέπει να λαμβάνονται κατά της εκπομπής ρύπων από τους πετρελαιοκινητήρες προοριζόμενους για την προώθηση των οχημάτων (1), όπως τροποποιήθηκε τελευταία από την οδηγία 89/491/ΕΟΚ της Επιτροπής (2), και ιδίως το άρθρο 4,
Εκτιμώντας:
ότι η οδηγία 72/306/ΕΟΚ είναι μία από τις επιμέρους οδηγίες της διαδικασίας έγκρισης ΕΚ τύπου, η οποία έχει θεσπισθεί από την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσέγγισης των νομοθεσιών των κρατών μελών σχετικά με την έγκριση τύπου των μηχανοκινήτων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 96/79/ΕΚ του Ευρωπαϊκού Κοινοβουλίου και του Συμβουλίου (4) 7 ότι, συνεπώς, οι διατάξεις που θεσπίζει η οδηγία 70/156/ΕΟΚ για τα συστήματα, τα κατασκευαστικά στοιχεία και τις ιδιαίτερες τεχνικές ενότητες των μηχανοκίνητων οχημάτων εφαρμόζονται στην οδηγία 72/306/ΕΟΚ 7
ότι, συγκεκριμένα, το άρθρο 3 παράγραφος 4 και το άρθρο 4 παράγραφος 3 της οδηγίας 70/156/ΕΟΚ απαιτούν να επισυνάπτεται σε κάθε επιμέρους οδηγία έγγραφο πληροφοριών, στο οποίο να ενσωματώνονται τα σχετικά σημεία του παραρτήματος Ι της οδηγίας 70/156/ΕΟΚ και επίσης ένα πιστοποιητικό έγκρισης τύπου που βασίζεται στο παράρτημα VI της οδηγίας 70/156/ΕΟΚ, έτσι ώστε να μπορεί να μηχανογραφηθεί η έγκριση τύπου 7
ότι οι παρούσες τροποποιήσεις αφορούν μόνο διοικητικές διατάξεις της οδηγίας 72/306/ΕΟΚ 7 ότι δεν είναι συνεπώς αναγκαίο να ακυρωθούν οι εγκρίσεις που χορηγήθηκαν δυνάμει της οδηγίας 72/306/ΕΟΚ ούτε να αποτραπεί η ταξινόμηση, πώληση και θέση σε κυκλοφορία νέων οχημάτων που καλύπτονται από τις εγκρίσεις αυτές 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο που έχει συσταθεί με την οδηγία 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 72/306/ΕΟΚ τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
«Άρθρο 1
Ως "όχημα" κατά την έννοια της παρούσας οδηγίας, νοείται κάθε όχημα που προωθείται με πετρελαιοκινητήρα, που προορίζεται να κυκλοφορεί επί οδού, με ή χωρίς αμάξωμα, που έχει τουλάχιστον τέσσερις τροχούς και εκ κατασκευής μεγίστη ταχύτητα μεγαλύτερη των 25 χιλιομέτρων/ώρα, εξαιρουμένων των οχημάτων που μετακινούνται επί σιδηροτροχιών, των γεωργικών και δασικών ελκυστήρων, και των κινητών μηχανημάτων.»
2. Στο άρθρο 2 οι όροι «στα παραρτήματα I, II, III, IV και VI» αντικαθίστανται από τους όρους «στις προδιαγραφές των σχετικών παραρτημάτων της παρούσας οδηγίας».
3. Στο άρθρο 3 οι όροι «σημείο 2.2» αντικαθίσταναι από τους όρους «σημείο 1.1».
4. Τα παραρτήματα τροποποιούνται σύμφωνα με το παράρτημα της παρούσας οδηγίας.
Άρθρο 2
Από 1ης Οκτωβρίου 1997, τα κράτη μέλη:
- δεν χορηγούν πλέον έγκριση τύπου ΕΚ σύμφωνα με το άρθρο 4 παράγραφος 1 της οδηγίας 70/156/ΕΟΚ και
- μπορούν να αρνούνται τη χορήγηση εθνικής έγκρισης τύπου,
για έναν τύπο οχήματος και για λόγους που αφορούν την εκπομπή ρύπων από τους πετρελαιοκινητήρες, εφόσον αυτός δεν πληροί τις απαιτήσεις της οδηγίας 72/306/ΕΟΚ, όπως τροποποιείται από την παρούσα οδηγία.
Η παρούσα οδηγία δεν ακυρώνει τις εγκρίσεις που χορηγήθηκαν στο παρελθόν βάσει της οδηγίας 72/306/ΕΟΚ ούτε εμποδίζει την παράταση των εγκρίσεων αυτών υπό τους όρους της οδηγίας βάσει της οποίας χορηγήθηκαν αρχικώς.
Άρθρο 3
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία το αργότερο στις 30 Σεπτεμβρίου 1997 και ενημερώνουν αμέσως την Επιτροπή σχετικά.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στο πεδίο που διέπεται από την παρούσα οδηγία.
Άρθρο 4
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 18 Απριλίου 1997.

Labels: 14
20
7
8
15